wickkiey/tamil-wikipedia-chunked huggingface dataset:
# சி. சபாரத்தினம்

## இறுதி நாட்கள்

இறுதி நாட்களில் சுவாமிகள் யாழ்ப்பாணத்தில் வாழ்ந்தார். நாள்தோறும் சுவாமியைச் சந்தித்து உரையாடவும் ஆசீர்வாதம் பெறவும் அவருடைய திருவாசக உரைகளைக் கேட்கவும் அடியார்கள் கூடுவார்கள். 1988 ஆம் ஆண்டு தை மாதம் பூர்வ பக்க சப்தமி திதியில் அவரது சுண்டிக்குளி இல்லத்தில் காலமானார். அவரது அஸ்தி அடங்கிய நினைவாலயம் ஒன்று மறவன்புலவில் அமைக்கப்பட்டுள்ளது.  
- நினைவு மலர் (திருக்கேதீஸ்வரம் திருவாசகம் சபாரத்தினம் சுவாமிகள்), நூலகம் திட்டம்
# சோழன் போர்வைக்கோப்பெருநற்கிள்ளி

**சோழன் போர்வைக்கோப்பெருநற்கிள்ளி** சங்ககாலச் சோழ மன்னர்களில் ஒருவன். தித்தன் என்னும் மன்னன் உறையூரைத் தலைநகராகக் கொண்டு நாடாண்டபோது போர்வை என்னும் ஊரில் இருந்துகொண்டு ஆட்சி புரிந்தவன்.  
தித்தன் மகள் ஐயை. தித்தன் இவளை இந்தக் கிள்ளிக்கு மணம் செய்து தர ஒப்பவில்லை எனத் தெரிகிறது. இந்தக் கிள்ளி ஆமூர் மல்லன் என்பனோடு மற்போர் புரிந்து வென்றதைத் தித்தன் காணவும் மறுத்திருக்கிறான். ‘பெருங்கோழி’ (கோழியூர்) என்பது உறையூருக்கு வழங்கப்பட்ட பெயர்களில் ஒன்று. ‘நாய்கன்’ என்னும் சொல் நீர்வணிகனைக் குறிக்கும். மாநாய்கன் மகள் சிலப்பதிகாரக் காலக் கண்ணகி. உறையூர்க் காவிரியாற்றுப் படகுத்துறை வணிகனாக விளங்கியவன் ‘பெருங்கோழி நாய்கன்’. இவன் மகள் நக்கண்ணையார். சாத்தன் என்னும் சொல் நில வணிகனைக் குறிக்கும். மாசாத்துவான் மகன் சிலப்பதிகாரக் கோவலன். உறையூரில் வாழ்ந்த சாத்தனின் தந்தை ‘சாத்தந்தையார்’. இந்தச் சாத்தந்தையாரும், நக்கண்ணையாரும் இந்தக் கிள்ளியைப் பாடியுள்ளனர்.  
- சாத்தந்தையார் போர்வை என்னுமிடத்தில் ஆமூர் மல்லன் தாக்கியபோது நடந்த போரைப் பாடுகிறார்.
1. இந்தக் கிள்ளி ஒருகாலை மண்டியிட்டுக்கொண்டு ஆமூர் மல்லனோடு போரிடுவதைத் தித்தன் காணவேண்டும்.
1. கிள்ளியின் போர்யானைக்கு இன்று பலியாகப்போகும் அளியர் (இரங்கத்தக்கவர்) யார் யாரோ!
1. போர் நடந்த இடம் போர்வை. ஊரில் திருவிழா. மனைவிக்கு மகப்பேறு. மழை பொழிகிறது. இந்தக் கால நெருக்கடியில் மனைவிக்குக் கட்டில் பின்னுபவன் கை போல, கிள்ளியின் கைகள் விரைந்து சுழன்று போரிட்டன.  
- பெருங்கோழி நாய்கன் மகள் நக்கண்ணையார், கிள்ளி, ஆமூர் மல்லன் ஊருக்கே துரத்திச் சென்று போரிட்டதைப் பாடுகிறார்.
1. இந்தப் பெண்புலவரின் காதலன் இந்தக் கிள்ளி. இவன் பிரிவை எண்ணியதால் இவளது வளையல்கள் கழன்றன.
1. உமணர் ஆற்றுத்துறையைக் கடக்க நேரும்போது அஞ்சுவது போல, பகைவர் கிள்ளியோடு போரிட அஞ்சுவர்.
1. என் கிள்ளிக்கு நாடு இது அன்று. ஊர் இது அன்று. எனவே அங்குள்ள மக்களில் சிலர் கிள்ளி பெற்றது வெற்றி என்கின்றனர். சிலர் வெற்றி அன்று என்கின்றனர். ஆனால் எனக்குத் தெரியும், கிள்ளி வெற்றி பெற்றான் என்று.
# வார்ப்புரு:Stack documentation

<noinclude>  
</noinclude>
This template can be used to stack images and other floating content such as infobox templates without causing problems with spacing and floating. Enter a string of images/templates as the first parameter to have them stack without generating floating errors or spacing errors. You can stack many objects from the top of a section and not force further subsections to space out.
# வார்ப்புரு:Stack documentation

### Basic usage

Using ,  
<pre>  
</pre>  
or, alternatively, using /  
<pre>  
<object>  
<object>
...  
</pre>  
Previous usage suggests is not always needed. Thus, <code><object></code> may simply a string of wiki code for many images / templates.
# வார்ப்புரு:Stack documentation

### Basic usage

#### Optional parameters

:<code>stack| <objects> | float=/**** | clear=true/**false**</code>
or
:<code>stack begin | float=/**** | clear=true/**false**</code>
where
:*<code>float=</code> **' or **' (default is ****)
:*: This option can be used to float the stack to the or of the page
:*<code>clear=</code> *true* or *false* (default is **false**)
:*: This option can be used to force the stack to the far or (e.g., near an infobox).  
You can also explicily list multiple arguments, which is then identical to the , and version.
:<code>stack| float=/**** | clear=true/**false**
:|1=<object(s)>
:|2=<object(s)>
:|3=<object(s)>, etc. up to 9 parameters in the current version
:</code>  
- NB This multiple argument version does include extra vertical whitespace between each (set of) &lt;object(s)>.
# வார்ப்புரு:Stack documentation

### Basic examples

To illustrate the utility of the stack templates, consider the following situation. We would like to have two floating images at the top of the first section of our article (here, the "Lipsum" section), and one floating image at the top of the second section (here, the Lorem section). To achieve this layout, without using a stack template, we could try the following code
<pre>
##### Lipsum  
... text ...  
##### Lorem  
... text ...  
##### Ipsum
... text ...
</pre>
The result of this is shown in the without stack section below. Notice how the floating image (Example 1c) is prevented from floating above the last floating image (Example 1b). You may need to resize the width of your browser to fully appreciate the issue. To fix this problem, we can stack the two floating images together, using the following code
<pre>
##### Lipsum  
... text ...  
##### Lorem  
... text ...  
##### Ipsum
... text ...
</pre>
The result of this is show in the with stack section below. Notice how by adding this stack template, the floating image (Example 2c) can now float higher and is not blocked from floating higher than the top of the last floating image (Example 2b).
# வார்ப்புரு:Stack documentation

### Basic examples

#### Without stack

##### Lipsum  
##### Lorem  
##### Ipsum
# வார்ப்புரு:Stack documentation

### Basic examples

#### With stack

##### Lipsum  
##### Lorem  
##### Ipsum
# வார்ப்புரு:Stack documentation

### Basic examples

#### With stack begin

##### Lipsum with second table wider  
**Example 1a**  
| Example 1b | } |
| --- | --- |
**Example 2a**  
| Example 2b | } |
| --- | --- |  
##### Lorem
| Example 3a | } |
| --- | --- |  
##### Ipsum  
##### Lipsum with first table wider  
**Example 1a**  
| Example 1b | } |
| --- | --- |
**Example 2a**  
| Example 2b | } |
| --- | --- |  
##### Lorem
| Example 3a | } |
| --- | --- |  
##### Ipsum
# வார்ப்புரு:Stack documentation

### Basic examples

#### With stack begin and mid

##### Lipsum with second table wider  
**Example 1a**  
| Example 1b | } |
| --- | --- |  
**Example 2a**  
| Example 2b | } |
| --- | --- |  
##### Lorem
| Example 3a | } |
| --- | --- |  
##### Ipsum  
##### Lipsum with first table wider  
**Example 1a**  
| Example 1b | } |
| --- | --- |  
**Example 2a**  
| Example 2b | } |
| --- | --- |  
##### Lorem
| Example 3a | } |
| --- | --- |  
##### Ipsum
# வார்ப்புரு:Stack documentation

### Basic examples

#### *NB*

*Obviously these current examples **don't** show any difference between with and without mid* except for probably *unwanted* vertical space.  
In fact, the reason for creating , at least in one example, was resolved by removing <code>align=</code> from tables between and .  
However may still be useful for tables that would otherwise prefer to use the multiple argument option, which should be identical to using , and where the latter easily allows the (which must begin on the start of the line).
# வார்ப்புரு:Stack documentation

### More examples

Stack can also be used to float 1 or more images across a page.  
<pre>  
</pre>
It might take some experience to learn how the box area floats, in combination with various images or WP:Wikitables on a page. The operation of Template:stack is very quick, using the &lt;table> feature of the HTML markup language.
# வார்ப்புரு:Stack documentation

### Float portal boxes

Because auto-floating of portal boxes could cause a loss of margin control, the Template:stack can be used, as needed in some articles, when floating a portal box would look better alongside an infobox (or -side image).  
The example here uses to float 2 portal boxes (for Animals & Cats), as follows:
:*
The 2 portal-boxes are stacked together, and floated together as a stack, by both being listed in parameter 1 to . Although the 2 portal-boxes were specified *below* the Mona Lisa image, because the infobox+image were also stacked together, then the moved the 2 portal-boxes, even higher, alongside the infobox.  
Normally, a portal-box would be stuck below the Mona Lisa image, causing this entire text section to format further below, and causing a large text-gap of empty whitespace to appear near the infobox. There is no limit to the number of portalboxes (or Commonscat boxes) which can be listed within a call, such as in a stub or an article with many stacked images near the bottom. Using is extremely efficient, due to being a short template which uses builtin tag &lt;table> to float the boxes.
# வார்ப்புரு:Stack documentation

### Stack templates

-
-
-
-  
=
# சீதா (நடிகை)

**சீதா** (பிறப்பு: சூலை 23, 1968) தமிழ்த் திரைப்பட நடிகை ஆவார். 1980 ஆம் ஆண்டுகளில் தன் திரை வாழ்வைத் தொடங்கிய சீதா, பல திரைப்படங்களில் முக்கிய கதாப்பாத்திரங்களில் நடித்துள்ளார். இவர் தமிழ்த் திரைப்பட இயக்குநரும் நடிகருமான பார்த்திபனின் மனைவி ஆவார். அறியப்படாத காரணங்களுக்காக பார்த்திபனுடனான திருமண முறிவை செய்து கொண்டார். தற்போது தொலைக்காட்சித் தொடர்களிலும் திரைப்படங்களிலும் நடித்துக் கொண்டிருக்கிறார்.
# சீதா (நடிகை)

## திரைத்துறையில்

- ஆண்பாவம்
- உன்னால் முடியும் தம்பி
- வெற்றி மேல் வெற்றி
- மருதுபாண்டி
- ஆயிரம் பூக்கள் மலரட்டும்
- பாரிஜாதம்
- புதிய பாதை
- ஆதி
- மதுர
- வியாபாரி
- தமிழ் நாடகங்கள்: பெண் (2006), இதயம் (2010)
# சீதா (நடிகை)

## திரைத்துறையில்

### தெலுங்குத் திரைப்படங்களில்

- முட்டுல மவய்யா
- டப்பு எவரிகி செது
- கங்கோத்திரி
- வானா
- இந்திரா
- ஆர்த்தனடம்
# சீதா (நடிகை)

## திரைத்துறையில்

### மலையாளத் திரைப்படங்கள்

- கூடனையும் காட்டு
- நோட்புக்
- தன்மந்த்ரா
- வினோதயாத்ரா
- கரன்சி
- கிராண்டுமாசுடர்
# சீதா (நடிகை)

## வெளியிணைப்புகள்

- சீதாவைப் பற்றி
# பியூபோட் (திரைப்படம்)

***பியூபோட்*** (*Beaufort*) என்பது 2007 இல் வெளியாகிள இசுரேலிய போர்த்திரைப்படம். இத்திரைப்படம் *பியூபோட்* புதினத்தின் அடிப்படையாகக் கொண்டு, யோசப் சேடரால் இயக்கப்பட்டது. தென் லெபனான் போரின்போது பியூபோட் கோட்டையில் இருந்த இசுரேலிய பாதுகாப்புப் படைகளின் பிரிவு பற்றியும், 2000 இல் இசுரேல் படைகளை திரும்ப பெற்றுக் கொள்ளும் வரை அதன் பொறுப்பாளராக இருந்த லிராஸ் லிபிராடி பற்றியும் இத்திரைப்படம் அமைந்துள்ளது.
# கல் மரம்

**கல் மரம்** என்பது தாவரங்கள் மண்ணுள் புதைந்து பாறைப் படிவ நிலைமையில் இருப்பதைக் குறிக்கும். அதுவே பல கல் மரங்கள் ஒரே பகுதியில் இருக்குமாயின் அதைக் கல்மரக்காடு என்பதும் உண்டு. மிகப்பழமையான மரங்கள் பல கோடி ஆண்டுகளுக்கு முன்னரே வளந்திருக்கும். ஒரு கோடி ஆண்டுகளுக்கு முன்னர் 4 பனி யுகங்கள் உண்டானதாக வரலாற்றாய்வாளர்கள் கூறுவதுண்டு. அந்த காலங்களில் ஏற்பட்ட புவியியல் மாற்றங்களால் மரங்கள் மண்ணில் புதைந்துக் கல் மரங்களாகிவிடும். அந்த மரத்தின் வகையைக் கொண்டு அந்தப் புவியமைப்பின் காலத்தைக் கணிப்பதன் மூலம் ஒரு இடத்தின் தொன்மையான புவியியல் அமைப்புகளை கண்டறிய இயலும்.
# கல் மரம்

## விந்தைகள்

தொல்லுயிரியல் ஆய்வாளர்களிடையே இக்கல்மரங்கள் ஒரு விந்தையாகவே பார்க்கப்படுகிறது. அதன் காரணம் ஒரு உயிரினம் கல் மரமாகவோ மிருகமாகவோ மாற அது இறந்து அழுகும் முன்னர் அதன் உடலின் ஒவ்வொரு உயிரனுவிலும் கால்சியம் கார்பனேட்டும், சிலிகாவும் புகுந்திருக்க வேண்டும். அதுவே அந்த உயிரினம் மக்கிவிட்டால் அது கல்மரமாக ஆகமாலே ம்ண்ணில் கலந்துவிடும். அந்த விதத்தில் இதைப் போன்ற அதிவேக உயிரியல் மற்றும் கணிம மாற்றங்கள் நிகழ்த்தப்படுவது தொல்லுயிரியல் ஆய்வாளர்களிடையே ஒரு விந்தையாகவே பார்க்கப்படுகிறது.
# கல் மரம்

## மூலம்

-
# கல் மரம்

## மேற்கோள்களும் குறிப்புகளும்

-
# செம்பியன் மாதேவி

**செம்பியன் மாதேவி** (கி.பி 910 – 1001) என்பவர் சிவஞான கண்டராதித்தரின் பட்டத்தரசி ஆவார். இவரது சமாதி இன்று சேவூரில் (செம்பியன் கிழானடி நல்லூர்) அமைந்துள்ளது  
சோழர்கால செப்புத் திருமேனிகள் என்றாலே நினைவுக்கு வருபவர் பெரியபிராட்டி செம்பியன் மாதேவியார் என்று தமிழாய்வு.ஆர்க் போற்றுகிறது.  
இவர் வாழ்ந்த ஊர் செம்பமதை காலப்போக்கில் (இராதாநரசிம்மபுரம்) என்னு பெயர் மாற்றப்பட்டது
# செம்பியன் மாதேவி

## பிறப்பும் வாழ்வும்

செம்பியன் மாதேவி சித்திரை மாதம் கேட்டை நட்சத்திரத்தில் மழவர் குடும்பத்தில் பிறந்தவர். சோழப் பேரரசர் கண்டராத்தினாரை மணந்தார். அவரைப் போல தேவியாரும் சிறந்த சிவத்தொண்டராக விளங்கினார். தன் மகன் மதுராந்தகன், தன் கொழுந்தன் அரிஞ்சயரின் மகன் சுந்தர சோழரின் மகன்களான ஆதித்த கரிகாலன், அருள்மொழிவர்மன், மற்றும் சுந்தர சோழரின் மகளான குந்தவைப் பிராட்டியையும் பொறுப்புடன் வளர்த்தவர். சோழப் பேரரசுகளில் கண்டராத்தினார் மறைந்த பிறகும், ஆதித்த கரிகாலன் மறைந்த பிறகும் ஏற்பட்ட சங்கட சூழலில் பட்டத்திற்கு உரியவர் யாரென ஆலோசனை கூறியவர் இவர். ராஜராஜ சோழனான அருள்மொழிவர்மன் சிறந்த சிவபக்தனாக இருந்தமைக்கும், தஞ்சை பெருவுடையார் கோவிலை கட்டுவதற்கு பெரும் காரணமாக இருந்தவர் செம்பியன் மாதேவியார்.
# செம்பியன் மாதேவி

## சோழப்பேரரசுகளை வழிநடத்துதல்

- முதலாம் பராந்தகச் சோழன்.
- கண்டராதித்த சோழன்
- அரிஞ்சய சோழன்
- சுந்தர சோழன் (இரண்டாம் பராந்தகச் சோழன்)
- உத்தம சோழன்
- ராசராச சோழன்  
முதலிய ஆறு சோழப்பேரரசர்களின் அரசியல் வழிகாட்டியாக இருந்தவர் பெரிய பிராட்டி செம்பியன் மாதேவியார். கண்டராத்த சோழர் கி.பி 957ல் மரணமடைந்த போது அரிஞ்சய சோழனை அரசாள வைத்தவர். ஆதித்த கரிகாலன், ராஜராஜன், குந்தவை ஆகியோரை அன்போடு வளர்த்தவர். மேலும் கணவர் இறந்த பிறகு சிவ வழிபாடு, ஆலயத்திருப்பணிகள், தர்ம காரியங்கள் என் வாழ் நாளை கழித்த செம்பியன் மாதேவியார் சுமார் 90 ஆண்டுகள் (கி.பி 910 – 1001) வாழ்ந்து ஆறு சோழமாமன்னர்களின் ஆட்சியைக் கண்டவர்.
# செம்பியன் மாதேவி

## திருப்பணிகள்

செம்பியன் மாதேவியார் தம் காலத்தில் ஏராளமான சிவன் கோயில்களைக் கட்டி திருப்பணிகள் செய்துள்ளார்கள். அவை கி.பி 7 ஆம் நூற்றாண்டிலும், கி.பி 8 ஆம் நூற்றாண்டிலும் சோழப்பேரரசுகளினால் மண்ணாலும், செங்கற்களாலும் கட்டப்பட்ட சிவ ஆலையங்கள். அவர் முதன் முதலில் சீரமைத்த திருக்கோவில் திருநல்லம் ஆகும். சோழ மண்டலத்தில் செங்கற் கோயிலாக இருந்த பத்து ஆலயங்களைக் கருங்கல் கட்டமைப்பாக (கற்றளி) மாற்றிக் கட்டினார்.
அவை
- திருநல்லம் (கோனேரிராஜபுரம்)
- திருமுதுகுன்றம் (விருத்தாச்சலம்)
- திருவாரூர் அரநெறி ( அசலேஸ்வரர் கோயில்)
- திருமணஞ்சேரி
- தென்குரங்காடுதுறை (ஆடுதுறை)
- திருக்கோடிக்காவல்
- ஆநாங்கூர்
- குத்தாலம்
- திருவக்கரை
- செம்பியன்மாதேவி  
புதிதாகவும் ஆகம விதிக்கு உட்பட்டும் கற்றளியாக இவர் கட்டிய கோயிலே செம்பியன் மாதேவியில் இருக்கும் ஸ்ரீகயிலாசநாதர் திருக்கோயிலாகும். கோவில்களுக்கு நாள்தோறும், திங்கள்தோறும் கைங்கரியங்கள் சிறப்பாக நடக்க இறையிலி கொடுத்தார். பல சிவதளங்களுக்கு பொன், வெள்ளியென அணிகலன்களும் கொடுத்ததாக கல்வெட்டுகளில் அறிய முடிகிறது. செம்பியன் மாதேவியார் குறித்த கல்வெட்டுகள் திருவேள்விக்குடி சிவதளத்தில் உள்ளது.
# செம்பியன் மாதேவி

## புகழ்

இன்றளவும் சோழர்கள் காலக் கோயில்கள் நிலைத்திருக்க செம்பியன் மாதேவியாரின் கற்றளி மாற்றமே காரணமாகும்.
# வேற்றுலக உயிரி

**வேற்றுலக உயிரி** என்பது புவியைச் சார்ந்திரா வேற்றுலக உயிரினைத்தைக் குறிப்பதாகும்; இதனை வேற்றுலக ஜந்து (ஆங்கிலம்: “Alien”) என்றும் குறிப்பிடுவர்; இவை அளவில் சிறிய பாக்டீரியா முதற்கொண்டு மனிதனை விட எளிதற்ற உடலமைப்பினைக் கொண்டிருக்கலாம்;
அறிவியலாளர் பலர் வேற்றுலக உயிரி இருக்கக்கூடும் என நம்புகின்றனர்; ஆனால், முழுமையானச் சான்று இதுவரை கிடைக்கவில்லை. இவற்றைத் தேடி வானொலி அலைகளும், தொலைநோக்கிகளும் இருபதாம் நூற்றாண்டிலிருந்து செயல்பட்டுக்கொண்டுள்ளன. திரைப்படங்களிலும், புனைக்கதைகளிலும் புனைவுக் கதைகளாக இவை பெருமளவில் பயன்படுத்தப்படுகின்றன.
# வேற்றுலக உயிரி

## அடித்தளம்

பாக்டீரியா மாதிரியான உயிரி சூரியக் குடும்பத்தில் மட்டும் அல்லாமல் அண்டம் முழுவதும் பரவி கிடக்கலாம் என நம்பப்படுகிறது. இக்கூற்றின் முலம், உயிரினம் பூமியைத் தவிர வேறு குடும்பத்திலும் நிகழக்கூடியதென கார்ல் சகன், ஸ்டீபன் ஹோக்கிங் போன்றோரால் எடுத்துரைக்கப்பட்டது. அவர்களின் கோட்பாட்டின் படி, 'அண்டத்தில் பூமியின் அமைவு போன்ற சாத்தியம் சூரிய குடும்பத்தில் அல்லாது வேறு குடும்பத்திலும் நிகழக்கூடிய கூறுகள் நிரைய உள்ளன'.
செவ்வாய், ஜூப்பிட்டரின் நிலவு யூரோபா, சனி கோளின் நிலவான டைட்டன், என்செலாடஸ் ஆகியவை வேற்றுலக உயிரி வளர ஏற்றவையாக எடுத்துரைக்கப்படுகிறது. பூமியை அடுத்து பெருமளவில் உயிரி நிலைப்பதற்கு ஏற்றச்சூழல் என்செலாடஸில் இருப்பதாக நாசா 2011 இல் தெரிவித்தது. 2011 டிசம்பரில் நாசா அறிவியலாளர்கள் கெப்லர் தொலைநோக்கி மூலம் கெப்லர்-22பி என்ற கோள் சூரியனைப் போன்றதொரு விண்மீனைச் சுற்றிவருவதைக் கண்டுபிடித்தனர். In May 2011, NASA scientists reported that Enceladus "is emerging as the most habitable spot beyond Earth in the Solar System for life as we know it".
வேற்றுலக உயிரிக்கானச் சான்று இல்லையானாலும், அவை பரவலாக நம்பப்படுகின்றன. பல பறக்கும் தட்டு நிகழ்வுகள் இராணுவ வானூர்தி, துணைக்கோள்களைத் தவறாக எடுத்துக்கொண்டதாக அரசாங்கத்தால் விளக்கப்பட்டுள்ளது. இன்றும் SETI, கெப்லர் தொலைநோக்கி, நாசா செவ்வாய் ரோபோக்கள் மூலம் அவை தேடப்பட்டுக்கொண்டிருக்கின்றன.
# வேற்றுலக உயிரி

## நிகழக்கூடிய அடிப்படை

அறிவியல் படி பல கோட்பாடுகள் வேற்றுலக உயிரிக்கு ஆதரவாக ஏத்துரைக்கப்படுகிறது.
# வேற்றுலக உயிரி

## நிகழக்கூடிய அடிப்படை

### வேதியியற்கூறுகள்

பூமியின் அனைத்து உயிரினங்களும் 26 வேதிப்பொருள்களால் ஆனவை. ஆனால் 95% உயிரினங்கள் ஆறு முதன்மை மூலக்கூறுகளான கார்பன், ஹைட்ரஜன், நைட்ரஜன், ஆக்ஸிஜன், பாஸ்பரஸ், சல்பர்களால் உருவானவை. இவை அண்டம் முழுவதும் இருப்பதால், வேற்றுலக உயிரி நிலைப்பதற்கான வாய்ப்புகள் நிரையே. அல்லது அவைகளின் தோற்றம் மற்றும் உடற்கூறு மாறுபட்டு இருக்கலாம். அவைகள் தங்கள் கிரக வேதிக்காரணிகளை அடிப்படையாகக்கொண்டு உயிர் வாழலாம். உதாரணமாக, அம்மோனியா அதிகம் கொண்டுள்ள உயிரிக்கு தண்ணீர் அதிகம் தேவையில்லை.
தூய நீர் பயனுள்ளதாக இருக்கும் ஏனெனில் இது ஹைட்ராக்சைடு மற்றும் ஹைட்ரோனியம் அயனிகள் இடையே அதன் தொடர்ச்சியான விலகல் காரணமாக ஒரு நடுநிலையான pH கொண்டுள்ளது. இதன் விளைவாக, அது சம திறனை நேர்மறையான உலோக அயனிகள் மற்றும் எதிர்மறை உலோகம் அல்லாத அயனிகள் இரண்டு கலக்க முடியும். மேலும், நீர் மூலக்கூறுகள் ஹைட்ரஜன் பிணைப்பை உடைக்கிறது. இது ஆவியாதல் மூலம் ஆற்றல் சேமிக்க ஒரு திறனை கொடுக்கின்றன. இது மற்றும் துருவங்களை குளிராக்கல், வாழ்க்கை தேவையான வெப்ப நிலை பராமரிக்க, காலநிலை மிதமானதாக்க உதவுகிறது.
நாசா அறிவியலாளர்கள், தாவரங்களின் ஒளிச்சேர்க்கை கரணியான பச்சையம் வேற்றுலகத்தில் பச்சையாக இருக்க வாய்ப்பு இல்லை என்றும் அது அக்கிரகத்தில் கிடைக்கும் தனிமத்தை பொறுத்தது என்றும் கூறுகின்றனர்.
# வேற்றுலக உயிரி

## நிகழக்கூடிய அடிப்படை

### தகவமைப்பு

வேற்றுலக உயிரியின் தகவமைப்பு பலவாறு எடுத்துரைக்கப்படுகிறது. அவைகள் பச்சை நிறத்திலும், சாம்பல் நிறத்திலும் பெரிய தலையுடன் இருக்கலாம் மேலும் பூச்சிகளைப் போன்று உருவம் இருக்கலாம் என்று கருதப்படுகிறது.
# வேற்றுலக உயிரி

## அறிவியல் தேடல்கள்

### நேரடி தேடல்கள்

சூரியக்குடும்பத்திலேயே அறிவியலாளர்கள் வேறு ஏதாவது கோள்களில் உயிரினங்கள் உள்ளனவா என ஆராய்ந்து வருகின்றன. செவ்வாய் மற்றும் பூமியில் விழுந்த எரிகற்களை ஆராய்ந்து உள்ளனர்.
நாசா 2005 ம் ஆண்டு, செவ்வாயில் உயிரினம் வாழ்ந்த படிம ஆதாரங்கள் உள்ளதாக கண்டுபிடித்துள்ளனர்.  
ஆகஸ்ட் 2011 இல் நாசா, பூமியில் காணப்படும் விண்கற்கள் பற்றிய ஆய்வுகளின் அடிப்படையில், கட்டுமான தொகுதிகளான, டிஎன்ஏ மற்றும் ஆர்என்ஏ கூறுகள் (அடினைன் குவானைன் மற்றும் தொடர்புடைய கரிம மூலக்கூறுகளை) விண்வெளியில் வேற்றுலகத்தில் உருவாக்கப்பட்டது இருக்கலாம் என தெரியவருகிறது. அக்டோபர் 2011 ஆம் ஆண்டில், விஞ்ஞானிகள் அண்டத்தில் உள்ள நட்சத்திரங்களில் சிக்கலான கரிம இயற்கையாக உருவாக்கப்பட்ட ("ஒரு கலவையான வாசனை-கொழுப்பார்ந்த கட்டமைப்பு அமோர்பஸ் கரிம திட") என்று பொருள் கொண்டுள்ளது என்று கூறியுள்ளது. இந்த சேர்மங்கள் பூமியில் வாழ்க்கையின் முன்னேற்றத்திற்கு தொடர்பாக இருப்பதால், உயிரினம் வாழ எளிதாக இருக்கலாம் ", என்று விஞ்ஞானிகள் நம்புகின்றனர்.
# வேற்றுலக உயிரி

## அறிவியல் தேடல்கள்

### மறைமுகத் தேடல்

ஒரு மேம்பட்ட வேற்று சமுதாயத்தில் இருந்தால், அவர்கள் பூமியின் திசையில் தகவல்களை அனுப்ப அல்லது அந்த தகவலை மனிதர்கள் பெற முடியும் என்பதற்கு எந்த உத்தரவாதமும் கிடையாது. ஒரு சமிக்ஞை தேவைப்படும் கால அளவு முழுவதும் பயணப்பட்டு கண்டறியப்பட்டால் அது எவ்வளவு தொலைதூர கடந்த வந்தது என்பதை கண்டுபிடிக்கப்பட்ட முடியாது.
அவற்றுள் SETI போன்ற திட்டங்கள் அறிவார்ந்த உயிரி இருப்பது உறுதி என்று ரேடியோ அலை மூலம் வானியல் தேடல் நடத்தி வருகின்றனர்.
# வேற்றுலக உயிரி

## நம்பிக்கைகள்

### பண்டைய மற்றும் இடைக்கால கருத்துக்கள்

இந்து மதம் அண்டவியலின் பதினான்கு லோகம், அல்லது நார்ஸ் புராணங்களில் ஒன்பது உலகங்கள், என பல உள்ளன என்றுள்ளது. அல்லது வாகனங்கள் (சாரியோட்ஸ் அல்லது படகுகள், முதலியன) கடவுளர்கள் இயக்கப்பட்டது எனப்படுகிறது. மூங்கில் கட்டர் 10 ஆம் நூற்றாண்டு ஜப்பனீஸ் நாட்டுப்புற கதையில் நிலவு இளவரசி ஒரு உதாரணம் ஆகும்.
இந்து மதத்தில், பல பிறவி எனும் நம்பிக்கை உள்ளது. மனித ஆத்மாவின் ஆசைகள் பூர்த்தி செய்ய வசதியாக ஏராளமான அண்டங்கள் உள்ளன என்ற நம்பிக்கை நிலவுகிறது.
# வேற்றுலக உயிரி

## நம்பிக்கைகள்

### சமீபத்திய கருத்துக்கள்

1947 ஆம் ஆண்டு ரோஸ்வெல் பறக்கும் தட்டு சம்பவம் அடுத்து, 1940 முதல் அமெரிக்காவில் பல பறக்கும் தட்டுக்கள் பார்த்ததாக மக்கள் கூறியுள்ளனர்.
இயற்பியலாளர் ஸ்டீபன் ஹாக்கிங் 2010 இல் மனிதர்கள் அன்னிய உயிரிகளைத் தொடர்பு கொள்ள முயற்சி எடுக்க கூடாது என்றும் எச்சரித்தார். அவர் பூமி ஆதாரங்களை கொள்ளையடிக்க வரலாம் என்று எச்சரித்தார். அப்படி வந்து இருந்தால், அதன் விளைவு கொலம்பஸ் அமெரிக்காவை கண்டுபிடித்ததைப் போல எனவும் அது பூர்வீக அமெரிக்கர்களுக்கு சாதகமாக இருக்கவில்லை", என்று சுட்டிக்காட்டினார்.
# பெரும்பூட் சென்னி

சென்னி என்பது சோழனின் குடிப்பெயர்களில் ஒன்றாகும். **பெரும்பூட் சென்னி** என்பவன் சென்னி என்னும் குடிப்பெயர் பூண்ட சோழ மன்னர்களில் ஒருவனாவான்.
- அழும்பில் அரசன் **பெரும்பூட் சென்னி** தன் படைத்தலைவன் பழையனை வீழ்த்திய எழுவர் கூட்டணியோடு தானே முன்னின்று போரிட்டு அகப்பட்ட கணையனைக் கழுமலத்துக்குக் கொண்டுவந்து சிறையிலிட்டான்.
- பெரும்பூட் சென்னி, இளஞ்சேரல் இரும்பொறையுடன் போரிட்டபோது தன் வேலைப் போர்க்களத்திலேயே போட்டுவிட்டு ஓடிவிட்டான்.
# ஒங்கோல்

**ஒங்கோல்**, (,, இந்திய மாநிலமான
ஆந்திரப் பிரதேசத்தின் பிரகாசம் மாவட்டத்தில் அமைந்துள்ள நகரம் ஆகும். இது இம்மாவட்டத்தின் தலைமையிடம் ஆகும். ஒங்கோல் மாடுகள் உலகப் பிரசித்திப் பெற்றவை. இது குண்டூரிலிருந்து 100 கிலோ மீட்டர் தொலைவிலும்; விஜயவாடாவிற்கு தெற்கே 148 கிலோ மீட்டர் தொலைவிலும் உள்ளது. இவ்வூரில் விஜயவாடா, விசாகப்பட்டினம், தில்லி, கொல்கத்தா நகரங்களை இணைக்கும் தொடருந்து நிலையம் உள்ளது.
# ஒங்கோல்

## புவியியல்

இவ்வூரின் அமைவிடம் ஆகும்.
# மறுமணம் (தொலைக்காட்சித் தொடர்)

**மறுமணம்** அல்லது **புனர்விவா-சிந்தகீ மிலேகீ தோபாரா** அல்லது **புனர்விவாகம்** (*Punar Vivah*, இந்தி: *पुनर्विवाह-ज़िन्दगी मिलेगी दोबारा*, தெலுங்கு: *పునర్వివాహం*) என்பது சீ தமிழிலும் சீ தொலைக்காட்சியிலும்
சீ தெலுங்கிலும் ஒளிபரப்பப்படுகின்ற இந்தியத் தொலைக்காட்சித் தொடர் ஆகும். சீ தமிழில் தமிழ் மொழியில் சின்ன மருமகள் என்ற தொலைக்காட்சித் தொடருக்குப் பதிலாக அக்டோபர் 1, 2012இலிருந்து இத்தொடர் மொழி மாற்றம் செய்யப்பட்டு ஒளிபரப்பப்படுகின்றது. சீ தொலைக்காட்சியில் இந்தி மொழியில் பாகோன்வலி-பாண்டே ஆப்பினி தத்தீர் என்ற தொலைக்காட்சித் தொடருக்குப் பதிலாக முதன்முதலாக பெப்ரவரி 20, 2012இல் இத்தொடர் ஒளிபரப்பப்பட்டது. சீ தெலுங்கில் தெலுங்கு மொழியில் ஏப்ரல் 30, [[2012]இலிருந்து இத்தொடர் மொழி மாற்றம் செய்யப்பட்டு ஒளிபரப்பப்படுகின்றது. சீ தமிழில் திங்கட்கிழமை தொடக்கம் சனிக்கிழமை வரை இ. சீ. நே. பிற்பகல் 6:30இலிருந்து 7:00 மணி வரையும் சீ தொலைக்காட்சியில் திங்கட்கிழமை தொடக்கம் வெள்ளிக்கிழமை வரை இ. சீ. நே. பிற்பகல் 10.30இலிருந்து 11.00 மணி வரையும் சீ தெலுங்கில் இ. சீ. நே. பிற்பகல் 6:30இலிருந்து 7:00 மணி வரையும் ஒளிபரப்பப்பட்டு வருகின்றது. இப்போது சீ தொலைக்காட்சியில் பவித்திர இரித்தாவுக்கு அடுத்ததாக, இரண்டாவது மிகவும் புகழ் பெற்ற நிகழ்ச்சி புனர்விவாவே ஆகும். சீ தொலைக்காட்சியில் புனர்விவா ஒளிபரப்பப்படும் அதே நேரத்தில் சோனித் தொலைக்காட்சியில் ஒளிபரப்பப்படும் பாலாசி தெலிபிலிமிசின் படே அச்சே இலத்தே ஐனிடமிருந்து கடும்போட்டியை எதிர்கொள்கின்றது.
# மறுமணம் (தொலைக்காட்சித் தொடர்)

## கண்ணோட்டம்

மத்தியப் பிரதேசத்திலுள்ள போப்பால் என்கின்ற இந்திய நகரத்தில் வாழ்கின்ற ஆர்த்தி (கிரத்திக்கா செங்கர்), இராசேசு (குருமீத்து சவுதிரி) ஆகிய இருவரினதும் கதையே மறுமணம் ஆகும். திருமண முறிவு செய்து கொண்ட பெண்ணான ஆர்த்திக்கு அருண் (திவ்யம் தம) என்ற மகன் ஒருவன் உள்ளான். மனைவியை இழந்த இராசேசிற்கு பிரியா, பானு என்று மகள்கள் இருவர் உள்ளனர். ஆர்த்தியினுடைய கணவரான பிரசாந்து (சார்வார் அகூசா/வினீத்து இரெயினா) நான்கு ஆண்டுகளுக்கு முன்பே ஆர்த்தியை விட்டுச் சென்று விட்டார். இராசேசின் மனைவியான அபித்தா (சுவேத்தா முன்சி) மூன்று ஆண்டுகளுக்கு முன்பே இறந்து விட்டார். ஆர்த்தியின் புகுந்த வீட்டாரும் இராசேசின் குடும்பத்தினரும் இருவருக்கும் திருமணம் செய்து வைக்க விரும்புகின்றனர். மறுமணத்துக்குப் பின்னரான அவர்களின் வாழ்க்கையைப் பற்றிக் கதை சுற்றி வருகின்றது.  
முதலில், ஆர்த்தியும் இராசேசும் அவர்களுடைய குழந்தைகளின் நலனுக்காகப் பெருந்தயக்கத்துடன் திருமணம் செய்து கொள்கின்றனர். காலவோட்டத்தில் ஆர்த்தியும் இராசேசும் ஒருவரை ஒருவர் காதலிக்கத் தொடங்குகின்றனர். ஆர்த்தியின் மகனான அருண் கடத்தப்பட்டதைத் தொடர்ந்து, இராசேசின் தந்தையுடன் (தனது மாமனாருடன்) (சேத்தன் பண்டிட்டு) ஆர்த்தி எதிர்த்துக் கதைத்ததையடுத்து, இராசேசின் குடும்பத்தினர் இருவரையும் திருமண முறிவு செய்து கொள்ளுமாறு வலியுறுத்துகின்றனர். பின்னர், இராசேசின் தந்தை ஆர்த்தியை ஏற்றுக் கொள்கின்றார்.  
ஆர்த்தி இராசேசின் மகளான பிரியாவின் மனத்தில் இடம் பிடிப்பதற்காகப் பிரியாவின் பிறந்த நாள் விழாவைக் கொண்டாடுவதற்கு ஏற்பாடு செய்கின்றார். அப்பிறந்த நாள் விழாவுக்கு பிரியாவின் தாயான அபித்தா வருவார் என உறுதியுமளிக்கின்றார். தானே அபித்தாவைப் போல் மாறிப் பிரியாவின் முன் தோன்றவும் எண்ணுகின்றார்.
# மறுமணம் (தொலைக்காட்சித் தொடர்)

## நடிகர்கள்

| நடிகர் | கதைமாந்தர் |  |
| --- | --- | --- |
| குருமீத் சவுத்ரி | இராசேசு சூரியப்பிரதாப்பு சிந்தியா (யாசு சுராச்சு பிரதாப்பு சிந்தியா) |  |
| கிரத்திக்கா செங்கர் | ஆர்த்தி இராசேசு சிந்தியா (ஆர்த்தி யாசு சிந்தியா) |  |
| சகிடா பருவீன் | காயத்திரி சூரியப்பிரதாப்பு சிந்தியா (காயத்திரி சுராச்சு பிரதாப்பு சி்ந்தியா) |  |
| திசங்கு அரோரா | பிரதீப்பு சூரியப்பிரதாப்பு சிந்தியா (பிரதீக்கு சுராச்சு பிரதாப்பு சிந்தியா) |  |
| இலீனா சுமானி | பிரீத்தி பிரதீப்பு சிந்தியா (பரிதி பிரதீக்கு சிந்தியா) |  |
| இராக்கேசு குக்கிரேட்டி | (பங்கச்சு சுராச்சு பிரதாப்பு சிந்தியா) | } |
# சோழர் குடிப்பெயர்கள்

சோழர் குடிப்பெயர்கள்
:கிள்ளி, செம்பியன், சென்னி, வளவன், வளத்தான் என்பன சோழ மன்னர்களின் குடிப்பெயர்கள். மக்களுக்குப் பெயர் எந்தெநத அடிப்படையில் அமையும் என்பதை வகுத்துக் காட்டும்போது தொல்காப்பியம் குடிப்பெயர் என்பதனையும் குறிப்பிடுகிறது. மலையமான், சேரமான் என்னும் பெயர்களை எடுத்துக்காட்டாக இதற்கு உரையாசியர்கள் தருகின்றனர்.  
கிள்ளி
1. சோழன் இராசசூயம் வேட்ட பெருநற்கிள்ளி
1. சோழன் குராப்பள்ளித் துஞ்சிய கிள்ளிவளவன்
1. சோழன் குளமுற்றத்துத் துஞ்சிய கிள்ளிவளவன்
1. சோழன் நலங்கிள்ளி
1. சோழன் நலங்கிள்ளி தம்பி மாவளத்தான்
1. சோழன் போர்வைக்கோப்பெருநற்கிள்ளி
1. சோழன் முடித்தலைக் கோப்பெருநற்கிள்ளி
1. சோழன் வேல்பஃறடக்கை பெருவிறற்கிள்ளி
1. நெடுங்கிள்ளி
செம்பியன்
1. துலை புக்க செம்பியன்
1. தூங்கெயில் எறிந்த தொடிதோட் செம்பியன்
சென்னி
1. சேரமான் பாமுள்ளூர் எறிந்த நெய்தலங்கானல் இளஞ்சேட்சென்னி புறநானூறு 203
1. சோழன் இலவந்திகைப்பள்ளித் துஞ்சிய நலங்கிள்ளி சேட்சென்னி
1. சோழன் உருவப் பஃறேர் இளஞ்சேட் சென்னி
1. சோழன் செருப்பாழி எறிந்த இளஞ்சேட் சென்னி
1. சோழன் நெய்தலங்கானல் இளஞ்சேட் சென்னி
1. பெரும்பூட் சென்னி
வளவன்
1. சோழன் குராப்பள்ளித் துஞ்சிய கிள்ளிவளவன்
1. சோழன் குளமுற்றத்துத் துஞ்சிய கிள்ளிவளவன்
வளத்தான்
1. சோழன் கரிகாற்பெருவளத்தான்
1. சோழன் நலங்கிள்ளி தம்பி மாவளத்தான்
# சோழர் குடிப்பெயர்கள்

## இவற்றையும் காண்க

- சோழர் குறிப்புகள்
# மட்டக்களப்பு மறைமாவட்டம்

**மட்டக்களப்பு மறைமாவட்டம்** (*Diocese of Batticaloa*, ) என்பது இலங்கையின் கிழக்கே மட்டக்களப்பு மாவட்டத்தின் உரோமன் கத்தோலிக்க மறைமாவட்டம் ஆகும். இம்மறைமாவட்டத்தின் ஆயர் அதிவணக்கத்துக்குரிய கலாநிதி யோசப்பு பொன்னையா ஆவார்.
# மட்டக்களப்பு மறைமாவட்டம்

## வரலாறு

மட்டக்களப்பு மறைமாவட்டம் திருத்தந்தை பதினாறாம் பெனடிக்ட் அவர்களினால் 2012 சூலை 3 ஆம் நாள் இலங்கையின் புதிய மறைமாவட்டமாகப் பிரகடனப்படுத்தப்பட்டது. முன்னர் இம்மாவட்டம் திருகோணமலை மறைமாவட்டத்தில் சேர்க்கப்பட்டிருந்தது. திருகோணமலை மறைமாவட்டம் 1893 ஆகத்து 25 இல் உருவாக்கப்பட்டது.  
ஆயர் இக்னேசியசு கிளெனி திருகோணமலை மறைமாவட்டத்தின் பெயரை மாற்றுவதற்கு விண்ணப்பித்திருந்தார். இதன்படி, 1967 அக்டோபர் 23 இல் திருகோணமலை-மட்டக்களப்பு மறைமாவட்டம் என இது பெயரிடப்பட்டது. மட்டக்களப்பு-திருகோணமலை மறைமாவட்ட துணை ஆயராகப் பதவியில் இருந்த யோசப் பொன்னையா மட்டக்களப்பு மறைமாவட்டத்தின் முதலாவது ஆயராக 2012 செப்டம்பர் 23 ஆம் நாள் பதவியேற்றார்.  
மட்டக்களப்பு புதிய மறைமாவட்டமாக உருவானதால், திருகோணமலை தனி மறைமாவட்டமாக இயங்கத் தொடங்கியுள்ளது. இதுவரை திருகோணமலை-மட்டக்களப்பு மறைமாவட்டத்தின் ஆயராக இருந்த யோசப் கிங்ஸ்லி சுவாம்பிள்ளை புதிய திருகோணமலை மறைமாவட்டத்தின் ஆயராக நீடிக்கின்றார்.
# மட்டக்களப்பு மறைமாவட்டம்

## புள்ளி விவரங்கள்

புதிதாக உருவாக்கப்பட்டுள்ள மட்டக்களப்பு மறைமாவட்டம் இரு மாவட்டங்களை உள்ளடக்கும். அவை மட்டக்களப்பு, அம்பாறை ஆகும். இம்மறைமாவட்டத்தில் மறைமாவட்ட குருக்கள் 35 பேரும், துறவற குருக்கள் 13 பேரும் ஆக, மொத்தம் 48 குருக்கள் பணியாற்றுகின்றனர்.
# மட்டக்களப்பு மறைமாவட்டம்

## ஆயர்கள்

| 1வது | யோசப் பொன்னையா | align=3 சூலை 2012 | align= | } |
| --- | --- | --- | --- | --- |
# த கிரேட் ரயிட்

***த கிரேட் ரயிட்*** (*The Great Raid*) என்பது *கபனாட்டுவான் திடீர்த்தாக்குதல்* பற்றிய, வில்லியம் பிருவரின் *த கிரேட் ரயிட்* என்று தலைப்பிட்ட நூலினை உள்வாங்கி அதன் தலைப்புடன் 2005 இல் வெளிவந்த போர்த்திரைப்படமாகும். இது இரண்டாம் உலகப் போரின்போது பிலிப்பீன்சு தீவான *லூசன்* என்னுமிடத்திலிருந்த கபனாட்டுவான் கைதிகள் முகாமை சனவரி 1945 இல் விடுவித்தது பற்றிய கதையைக் கொண்டது. இத்திரைப்படம் யோன் டாலின் இயக்கத்தில் உருவானது.
# மக்கள் பெயர்கள்

தமிழ்மொழியில் **மக்களுக்குச் சூட்டப்படும் பெயர்கள்** எந்தெந்த அடிப்படையில் அமையும் என்பதைத் தொல்காப்பியம் கி.மு. ஐந்தாம் நூற்றாண்டிலேயே வகுத்துத் தெளிவுபடுத்தியுள்ளது. மக்கள் என்போர் உயர்திணை. உயர்திணைப் பெயர்கள் 11 பாங்குகளில் அமையும். இந்த வகையில் அமையும் பிற பெயர்களும் உண்டு என அது குறிப்பிடுகிறது. அடைப்புக் குறிக்குள் அப் பெயர்களுக்கு இளம்பூரணர் தரும் எடுத்துக்காட்டுகள் வருமாறு:
1. நிலப்பெயர் (அருவாளர், சோழியன்)
1. குடிப்பெயர் (மலையமான், சேரமான்)
1. குழுவின் பெயர் (அவையத்தார், அத்திகோசத்தார்)
1. வினைப்பெயர் (தச்சன், கொல்லன்)
1. உடைப்பெயர் (அம்பர் கிழான், பேரூர் கிழான், வெற்பன், சேர்ப்பன்)
1. பண்புகொள் பெயர் (கரியான், செய்யான்)
1. பல்லோர்க் குறித்த முறைப்பெயர் (தந்தையர், தாயர்)
1. பல்லோர்க் குறித்த சினைநிலைப் பெயர் (பெருங்காலர், பெருந்தோளர்)
1. பல்லோர்க் குறித்த திணைநிலைப் பெயர் (பார்ப்பார், அரசர், வணிகர், வேளாளர், ஆயர், வேட்டுவர்)
1. கூடிவரு வழக்கின் ஆடியற் பெயர் (பட்டி புத்திரர், சங்கிராமத்தார்)
1. இன்று இவர் என்னும் எண்ணியற் பெயர் (ஒருவர், இருவர், மூவர், முப்பத்து மூவர்)
# பெருநற்கிள்ளி, இராசசூயம் வேட்ட சோழன்

**சோழன் இராசசூயம் வேட்ட பெருநற்கிள்ளி** சங்ககாலச் சோழ மன்னர்களில் ஒருவன் ஆவான். இவனைப் பாடிய புறநானூற்றுப் பாடல்கள் நான்கு உள்ளன. இராசசூயம் என்பது நாட்டை விரிவுபடுத்த அரசன் செய்யும் வேள்வி.
- பகைநாட்டை இவன் பட்டப்பகலில் தீயிட்டுக் கொளுத்தியது ‘சுடுதீ விளக்கம்’ இவனது யானைகள் வள்ளை, ஆம்பல் பகன்றை, பாகல், கரும்பு நிறைந்த பகை நாட்டு வயல்களைப் பாழாக்கினவாம்.
- இவனுக்கும், சேரமான் மாந்தரஞ்சேரல் இரும்பொறைக்கும் இடையே போர் நிகழ்ந்தபோது, மலையமான் திருமுடிக்காரி சோழனுக்கு உதவியாக நின்று போரிட்டுச் சோழனுக்கு வெற்றி உண்டாக்கியிருக்கிறான்.
- சேரமான் மாரிவெண்கோ, பாண்டியன் கானப்பேரெயில் தந்த உக்கிரப் பெருவழுதி ஆகிய இருவரும் இவனது நண்பர்கள். இவர்கள் பார்பனர் வளர்க்கும் முத்தீப் போல ஓரிடத்தில் கூடியிருந்தனர்.
- மணியும், முத்தும், பொன்னும் இரவலர்களுக்குக் கனவா நனவா என மருளும்படி வாரி வழங்கியவன்.
# பெருநற்கிள்ளி, இராசசூயம் வேட்ட சோழன்

## வெளிப்பார்வை

- பாண்டரங்கனார் அறிவுரை - போரின் கொடுமை
# இராசசூயம்

**இராசசூயம்** என்பது அரசன் தன் நாட்டை விரிவுபடுத்தச் செய்யும் வேள்வி. வேள்வி என்பது பிறருக்குச் செய்யும் உதவி.  
சங்கப் பாடல்களின் காலம் வேறு. சங்கப் பாடல்களைத் தொகுத்து அவற்றிற்குக் குறிப்பு தந்த காலம் வேறு. இரண்டுக்கும் இடைப்பட்ட காலம் சுமார் மூன்று நூற்றாண்டுகள்.  
தொகுத்தவர் சோழன் இராசசூயம் வேட்ட பெருநற்கிள்ளி என்று ஒரு மன்னனைக் குறிப்பிடுகிறார். ‘சூயம்’ என்னும் சொல் ‘சுழல்’ என்பதன் திரிபாக்கம்.  
;வென்றோர் விளக்கம்
- இந்த வேள்வியைத் தொல்காப்பியம் வென்றோர் விளக்கம் எனக் குறிப்பிடுகிது.
- இளம்பூரணர் இதற்குப் பதிற்றுப்பத்து, பாடல் 71-ஐ எடுத்துகாட்டாகத் தருகிறார். அந்தப் பாடல் பகைவர் நாட்டை வென்று திறை வாங்கிக்கொண்டு மீளும் போர்ச்செய்தியைக் கூறுகிறது.
- வென்ற நாட்டில் வெற்றித்தூண் நாட்டுவது வழக்கம். இந்தத் தூண் வென்றவர் யார் என விளங்கவைப்பதால் தோல்காப்பியர் இதனை வென்றோர் விளக்கம் என்கிறார்.
# ஆணிக்கூடு (நோய்)

**ஆணிக்கூடு** என்பது human papillomavirus (HPV) எனப்படும் ஒருவகை வைரசினால் ஏற்படும் கூடுவகை (wart) நோய்த்தொற்றாகும். ஆணிக்கூடு உடலின் எப்பாகத்திலும் ஏற்படக்கூடியதாயினும் பொதுவாக விரல் மற்றும் பாதத்தில் ஏற்படுகின்றது. இதற்குக் காரணம் கூடுதலான அழுத்தத்தயும் உராய்வையும் ஏற்படுத்தக்கூடிய பகுதியாகும்.  
en:Planter wart
# வடம வண்ணக்கன் பெருஞ்சாத்தனார்

சங்க காலப் புலவர்களில் ஒருவர். இவரது பாடல் ஒன்றே ஒன்று புறநானூற்றில் 125 எண்ணுள்ள பாடலாக அமைந்துள்ளது.  
சேரமான் மாந்தரஞ்சேரல் இரும்பொறை, சோழன் இராசசூயம் வேட்ட பெருநற்கிள்ளி, ஆகிய இருவருக்கும் இடையே நடந்த போரில் மலையமான் திருமுடிக் காரி சோழன் பக்கம் நின்று போரிட்டுச் சோழனுக்கு வெற்றியைத் தேடித் தந்தானாம். மலையமான் திருமுடிக் காரி தன் பக்கம் இருந்திருந்தால் தான் வெற்றி பெற்றிருக்கலாமே என்று சேரன் வருந்துவதாகப் பாடல் அமைந்துள்ளது.  
உவமை: “உருத பகடு அழி தின்றாங்கு”
:உழுத மாடு வைக்கோலைத் தின்பது போல மலையமானுக்குக் கிடைத்தது மிச்சம் மீதியே என்று புலவர் கூறும் உவமை சிறப்பாக உள்ளது.
பழஞ்சொல்: ‘கவர்பு’
:இவர் கையாண்டுள்ள ’செய்பு’ என்னும் வாய்பாட்டு வினையெச்சம் பழந்தமிழ் நடையில் வரும் பாங்குகளில் ஒன்று.
- பெயர் ஒப்புமைக்கு வடமவண்ணக்கன் தாமோதரனார் என்னும் புலவர் பெயரை நினைவுகூரலாம்.
# மோல் பின்னம்

இரசாயனவியலில், **மோல் பின்னம்** என்பது கலவையொன்றில் உள்ள குறிப்பிட்ட கூறுக்கும் கலவையிலுள்ள எல்லாக் கூறுகளுக்கும் இடையிலான விகிதமாகும். <math>n_i</math> என்பது குறிப்பிட்ட கூறின் அளவாகவும், <math>n_{tot}</math> என்பது கலவையிலுள்ள எல்லாக் கூறுகளினதும் அளவாகவும் இருப்பின், மோல்பின்னம் <math>x_i</math> ஆனது:  
:<math>x_i = \frac{n_i}{n_{tot}}</math>  
ஒரு கலவையிலுள்ள எல்லாக் கூறுகளினதும் மோல்பின்னங்களின் கூட்டுத்தொகை 1க்குச் சமனாகும்:  
:<math>\sum_{i=1}^{N} n_i = n_{tot} ; \; \sum_{i=1}^{N} x_i = 1</math>  
மோல்பின்னம், அளவுப் பின்னம் எனவும் அழைக்கப்படும். வாயுக்கலவைகளுக்கு <math>y</math>யை IUPAC பரிந்துரைக்கிறது.
# மோல் பின்னம்

## இயல்புகள்

அவத்தை வரைபடங்களின் உருவாக்கலில் மோல் பின்னம் பரந்தளவில் பயன்படுத்தப்படுகிறது. இது பல அனுகூலங்களைக் கொண்டுள்ளது. அவையாவன:  
- இது வெப்பநிலையில் தங்கியிருப்பதில்லை (மூலர் செறிவைப்போல்). மேலும் குறிப்பிட்ட அவத்தைகளின் அடர்த்தி பற்றிய அறிவும் தேவைப்படாது.
- மோல் பின்னம் அறியப்பட்ட கலவையொன்று, கூறுகளின் உருய திணிவுகளை நிறுப்பதன் மூலம் தயாரிக்கப்படலாம்.
- இலட்சிய வாயுக்களின் கலவையொன்றில், மோல் பின்னத்தை அக்கூறின் பகுதியமுக்கத்துக்கும் கலவையின் மொத்த அமுக்கத்துக்கும் இடையிலான விகிதமாக குறிப்பிடலாம்.
# பகுதிபடக் காய்ச்சி வடிப்பு

**பகுதிபடக் காய்ச்சி வடிப்பு** என்பது கலவையொன்றை அவற்றின் ஆக்கப் பகுதிகளாகப் பிரிக்கப் பயன்படும் ஒரு முறையாகும். இவை இரசாயனக் கலவைகளை அவற்றின் கொதிநிலை அடிப்படையில் பிரித்தெடுக்கப் பயன்படுகிறது. இதற்காக, அக்கலவையை அதிலுள்ள ஒரு கூறு ஆவியாகும்வரை வெப்பப்படுத்தப்படும். இது ஒரு விசேட முறை வடிப்பாகும். பொதுவாக, ஒரு வளிமண்டல அமுக்கத்தில், கலவையிலுள்ள ஒவ்வொரு கூறுகளும் 25&nbsp;°Cயிலும் குறைவான இடைவெளிகளில் தமது கொதிநிலையை அடையும். கொதிநிலைகளுக்கிடையிலான வித்தியாசம் 25&nbsp;°Cயிலும் உயர்வாயிருப்பின் எளிய காய்ச்சி வடிப்பு பயன்படுத்தப்படும்.
# பகுதிபடக் காய்ச்சி வடிப்பு

## ஆய்வுகூட அமைப்பு

ஆய்வுகூடப் பகுதிபடக் காய்ச்சி வடிப்பு பொதுவான ஆய்வுகூட உபகரணங்களைப் பயன்படுத்தி மேற்கொள்ளப்படும். பொதுவாக, பன்சன் சுடரடுப்பு, தட்டை அடிக் குடுவை, ஒடுக்கி மற்றும் பகுதிபடுத்தும் நிரல் ஆகியவற்றைக் கொண்டிருக்கும்.
# பகுதிபடக் காய்ச்சி வடிப்பு

## ஆய்வுகூட அமைப்பு

### உபகரணங்கள்

- வெப்ப முதல்
- வடிப்புக் குடுவை, பெரும்பாலும் வட்ட அடிக் குடுவை
- பெறும் குடுவை, வழமையாக வட்ட அடிக் குடுவை
- பகுதிபடுத்தும் நிரல்
- வடிப்பு வழி
- வெப்பமானியும் செருகியும்
- ஒடுக்கி, பெரும்பாலும் இலீபிக்கின் ஒடுக்கி, கிரகமின் ஒடுக்கி அல்லது அல்லினின் ஒடுக்கி
- வெற்றிடச் செருகி (படத்தில் காட்டப்படவில்லை)
- கொதி துகள்கள்
- நியம ஆய்வுகூட குடுவைகளும் உபகரணங்களும்
# பகுதிபடக் காய்ச்சி வடிப்பு

## ஆய்வுகூட அமைப்பு

### கலந்துரையாடல்

உதாரணமாக, நீரினதும், எதனோலினதும் காய்ச்சிவடிப்பைக் கருதுக. எதனோல் 78.4&nbsp;°Cயில் கொதிக்கும். ஆனால், நீர் 100&nbsp;°Cயில் கொதிக்கும். ஆகவே, கலவையை வெப்பமாக்கும்போது, அதன் ஆவியில் மிகவும் எளிதிலாவியாகக்கூடிய கூறே அதிகளவில் காணப்படும். சில கலவைகள் மாறாக்கொதிநிலைக் கலவைகளாகும். இவற்றில் கலவையிலுள்ள இரண்டு கூறுகளினதும் தனித்தனிக் கொதிநிலைகளிலும் பார்க்கக் குறைவான கொதிநிலையில் கலவை கொதிக்கும். இவ் உதாரணத்தில் 96% எதனோலையும், 4%நீரையும் கொண்ட கலவை, 78.2&nbsp;°Cயில் கொதிக்கும். இக்கலவை தூய எதனோலிலும் பார்க்க எளிதிலாவியாகக் கூடியதாகும். இதன் காரணமாக, பகுதிபடக் காய்ச்சி வடிப்பின் மூலம் எதனோல்-நீர்க் கலவையிலிருந்து, எதனோலை முற்றாக தூய்மைப்படுத்த முடியாது.  
உபகரணம் படத்தில் காட்டப்பட்டவாறு ஒழுங்கமைக்கப்படும். கலவை வட்ட அடிக்குடுவையினுள் இடப்படும். சில கொதி துகள்களும் சேர்க்கப்படும். மேற்பகுதியில் பகுதிபடுத்தும் நிரல் பொருத்தப்படும். வெப்பமுதலினால் குடுவையை வெப்பப்படுத்தும்போது, பகுதிபடுத்தும் நிரல் வழியே வெப்பப் படித்திறன் மாறுபடும். இங்கு மேற்பகுதி வெப்பநிலை குறைந்ததாகவும், கீழ்ப்பகுதி வெப்பநிலை கூடியதாகவும் அமையும். ஆவிக்கலவை மேல்நோக்கிச் செல்லும்போது மேற்பகுதியின் வெப்பநிலை குறைவாய் இருப்பதால் அங்கு ஒடுங்கி கீழ்நோக்கிச் செல்லும். எனினும் கீழ்ப்பகுதியின் வெப்பநிலை உயர்வாயிருப்பதால் மீண்டும் இது ஆவியாகும். இவ்வாறு மீண்டும் மீண்டும் நடைபெறும்போது ஆவியில் எளிதிலாவியாகக்கூடிய கூறு அதிகரிக்கும். இதனால் நிரல் வழியே ஆவி எளிதிலாவியாகக்கூடிய திரவத்தினை மாத்திரம் கொண்டிருக்கும். இவ்வாறு பிரிக்கப்படும் திறனானது, (வழங்கப்படும் வெப்பசக்தி மற்றும் பகுதிபடுத்த எடுக்கும் நேரம்) நிரலின் வெளிப்பகுதியை பஞ்சு, அலுமினியம் தகடு அல்லது வெற்றிடக் கவசத்தினால் மூடுவதன் மூலம் அதிகரிக்கப்படலாம். உறுதி நிலையில் ஆவியும் திரவமும் சமநிலையில் காணப்படும். மேற்பகுதியில் எளிதிலாவியாகக்கூடிய திரவம் மட்டுமே ஆவி நிலையில் காணப்படும். மேற்பகுதியிலுள்ள ஆவி ஒடுக்கியினூடாகச் செலுத்தப்பட்டு, திரவமாகும் வரை குளிரச் செய்யப்படும். கலவையிலுள்ள எல்லா எதனோலும் ஆவியாகும் வரை இச் செயன்முறை தொடர்ந்து செய்யப்படும். வெப்பமானியின் வெப்பநிலையில் தெளிவான உயர்ச்சி ஏற்படுவதன் மூலம் இப்புள்ளியை அறியலாம்.  
இச் செயன்முறை கொள்கை ரீதியான காய்ச்சிவடிப்பாகும். சாதாரண ஆய்வுகூட காய்ச்சிவடிப்பில் பயன்படுத்தப்படும் நிரல்கள் சாதாரண கண்ணாடிக் குழாய்களாகும். ஆய்வுகூடக் காய்ச்சிவடிப்பில் பல்வேறு வகையான ஒடுக்கிகள் பயன்படுத்தப்படும். இலீபிக்கின் ஒடுக்கி ஒரு எளிய நீரால் சூழப்பட்ட நேரிய குழாயாகும். கிரகமின் ஒடுக்கி சுருளி வடிவானது.  
வெற்றிடக் காய்ச்சி வடிப்பில் தாழமுக்கத்தில் காய்ச்சிவடிப்பு நடைபெறும். இதனால் கலவையின் கொதிநிலை குறைக்கப்படும். கொதி துகள்களின் பாவனை இங்கு பலனைத் தராது.
# பகுதிபடக் காய்ச்சி வடிப்பு

## கைத்தொழில் முறைப் பகுதிபடக் காய்ச்சி வடிப்பு

பகுதிபடக் காய்ச்சி வடிப்பு பெற்றோலியச் சுத்திகரிப்பு, கனிய நெய் இரசாயன மற்றும் இரசாயனத் தொழிற்சாலைகள் இயற்கை வாயுப் பிரித்தெடுப்பு மற்றும் வளிப் பிரித்தெடுப்பில் பயன்படுத்தப்படும் பிரதான பிரித்தெடுப்பு நுட்பமாகும். பெரும்பாலான சந்தர்ப்பங்களில், காய்ச்சி வடிப்பு தொடர்ச்சியான செயன்முறையாக நடத்தப்படும். புதிய உள்ளீடுகள் தொடர்ச்சியாகச் சேர்க்கப்படுவதும், விளைவுப் பொருட்கள் தொடர்ச்சியாக அகற்றப்படுவதும் நடைபெறும். உள்ளீடு, வெப்பம், மாறுபடும் வெப்பநிலை ஆகிய நிலைமைகளால் இச் செயன்முறை குழப்பப்படாவிட்டால் உள்ளீட்டினதும், விளைவினதும் அளவுகள் சமனாகும். இச் செயன்முறை தொடர்ச்சியான உறுதிநிலை பகுதிபடக் காய்ச்சி வடிப்பு எனப்படும்.  
தொழில்முறைக் காய்ச்சிவடிப்பு பாரிய நிலைக்குத்தான உருளை வடிவ நிரல்களான காய்ச்சிவடிப்புக் கோபுரங்களில் நடைபெறும். இவற்றின் விட்டம் 65 சென்ரி மீற்றரிலிருந்து 6 மீற்றர் வரையிலும், உயரம் 6 மீற்றரிலிருந்து 60 மீற்றர் வரையிலும் காணப்படும். காய்ச்சி வடிப்புக் கோபுரங்கள், வெவ்வேறு கொதிநிலைகள் அல்லது கொதிநிலை வீச்சுக்களையுடைய திரவங்களை தனித்தனியே பிரித்தெடுக்க திரவ வாயில்கள் காணப்படும். நிரலின் வெப்பநிலையை அதிகரிப்பதன் மூலம் வெவ்வேறு ஐதரோகாபன்கள் வேறுபடுத்தப்படும். பாரங்குறைந்த, கொதிநிலை குறைந்த ஐதரோகாபன்கள் நிரலின் மேற்பகுதியினாலும், பாரமான, கொதிநிலை கூடிய ஐதரோகாபன்கள் நிரலின் கீழ்ப்பகுதியினாலும் வெளிப்படும்.  
உதாரணமாக, எண்ணெய்ச் சுத்திகரிப்பு மூலம் மசகு எண்ணெயிலிருந்து வெவ்வேறு கொதிநிலைகளையுடைய வெவ்வேறு ஐதரோகாபன்களைப் பிரித்தெடுக்க பகுதிபடக் காய்ச்சி வடிப்பு பயன்படும். உயர் கொதிநிலையுடைய ஐதரோகாபன்கள்:  
- அதிக காபன் அணுக்களைக் கொண்டிருக்கும்.
- உயர் மூலக்கூற்று நிறையைக் கொண்டிருக்கும்.
- அதிக கிளைகளையுடைய சங்கிலிகளாலான அல்கேன்களாகும்
- கரிய நிறமுடையவை
- அதிக பாகுத்தன்மையானவை
- எரிபற்றுநிலை குறைந்தவை  
பெரியளவிலான கைத்தொழில் பகுதிபடுத்தும் கோபுரங்களில் மீள் கலப்பு முறை மூலமாக உற்பத்திப் பொருளின் முழுமையான பிரித்தெடுப்பு மேற்கொள்ளப்படுகிறது. மீள்கலப்பு என்பது, ஆவி நிலையிலிருந்து ஒடுக்கப்பட்ட திரவம் மீண்டும் திரவக் கலவைக்குள் செலுத்தப்படும் செயன்முறையாகும். கீழ்நோக்கி வரும் திரவம் கோபுரம் வழியே ஆவி நிலையில் மேலே செல்லும் கலவையை குளிர்ந்து ஒடுங்கச் செய்யும். அதிகளவிலான மீள் கலப்பு சிறப்பான பிரித்தெடுப்புக்கு உதவும்.  
பகுதிபடக் காய்ச்சிவடிப்பு வளிப் பிரித்தெடுப்பிலும் பயன்படுகிறது. இதன் மூலம் திரவ ஒட்சிசன், திரவ நைதரசன் மற்றும் உயர் செறிவூட்டப்பட்ட ஆகன் என்பன உருவாக்கப்படுகின்றன. குளோரோசைலேன்களின் காய்ச்சிவடிப்பின் மூலம், குறைகடத்தித் தயாரிப்புக்கான மிகத் தூய சிலிக்கன் உற்பத்தி செய்யப்படுகிறது.  
கைத்தொழிற் பயன்பாட்டில், தட்டுக்களுக்குப் பதிலாக பொதிசெய்யும் பதார்த்தமொன்று பயன்படுத்தப்படும். இது, வெற்றிடத்தில் தொழிற்படும்போது அமுக்கத்தை நிரலின் வழியே அதிகரிக்குமாறு செய்வதற்குப் பயன்படும். பொதி செய்யும் பதார்த்தங்களாக ரச்சிக் வளையங்கள் அல்லது உலோகத் தகடுகள் என்பன பயன்படும். திரவங்கள் பொதி செய்யும் பதார்த்த மேற்பரப்பை ஈரமாக்க முனையும். ஆவி இவ் ஈரமாக்கப்பட்ட மேற்பரப்பினூடாகச் செல்லும்போது திணிவுப் பரிமாற்றம் நிகழும். இங்கு திரவ ஆவிச் சமநிலை வரைபடம் ஒரு தொடர்ச்சியான கோடாகக் காணப்படும்.
# பகுதிபடக் காய்ச்சி வடிப்பு

## கைத்தொழில் முறைப் பகுதிபடக் காய்ச்சி வடிப்பு

### கைத்தொழில்முறைக் காய்ச்சிவடிப்பு நிரல்களின் வடிவமைப்பு

காய்ச்சிவடிப்பு நிரல்களின் வடிவமைப்பும் தொழிற்பாடும், மூலப்பொருள் மற்றும் வாடிக்கையாளரின் விருப்பத்திலேயே தங்கியிருக்கும். எளிய இரு திரவங்களினாலான கலவைக்கு மக்கேப்-தீல் முறை அல்லது பென்ஸ்கேயின் சமன்பாடு சார் எளிதிலாவியாகுந் தன்மை 4 ஆயின், தேவைப்படும் தட்டுக்களின் எண்ணிக்கை 9ஆகக் குறைவதோடு, மீள்கலப்பு விகிதமும் 0.66 ஆகக் குறையும். வேறு வகையில், கொதிநிலை வித்தியாசம் 30&nbsp;°C ஆயின் தேவைப்படும் தட்டுக்கள் 12 ஆகும். எனினும் கொதிநிலை வித்தியாசம் 3&nbsp;°C ஆயின் தேவைப்படும் தட்டுக்களின் எண்ணிக்கை 1000மாக உயரும்.  
**மீள்கலப்பு விகிதம்** என்பது, ஓரலகு நேரத்தில் பகுதிபடுத்தும் நிரலில் மீள்கலக்கும் திரவத்தின் மோல் எண்ணிக்கைக்கும், இறுதி விளைபொருளின் மோல் எண்ணிக்கைக்கும் இடையிலான விகிதமாகும்.
# ஏகாதசி

**ஏகாதசி** என்பது சந்திரனின் இயக்கத்தை அடிப்படையாகக் கொண்ட இந்துக் காலக் கணிப்பு முறையில், 15 நாட்களுக்கு ஒரு முறை சுழற்சி முறையில் வரும் ஒரு நாளைக் குறிக்கும். இந்த நாட்கள் பொதுவாகத் "திதி" என்னும் பெயரால் அழைக்கப்படுகின்றன.அமாவாசை நாளையும், பூரணை நாளையும் அடுத்து வரும் பதினோராவது திதி ஏகாதசி ஆகும். *ஏகாதச* எனும் வடமொழிச் சொல் பதினொன்று எனப் பொருள்படும். 15 நாட்களைக் கொண்ட தொகுதியில் பதினோராவது நாளாக வருவதால் இந்த நாள் இப்பெயரால் அழைக்கப்பட்டது. 30 நாட்களைக் கொண்ட சந்திர மாதமொன்றில் அமாவாசைக்கு அடுத்த நாள் முதல் பூரணை ஈறாக உள்ள சுக்கில பட்சம் எனப்படும் வளர்பிறைக் காலத்தின் பதினோராம் நாளும், பூரணையை அடுத்து வரும் நாளிலிருந்து அமாவாசை முடிய உள்ள கிருட்ண பட்சம் எனப்படும் தேய்பிறைக் காலத்தின் பதினோராம் நாளுமாக இரண்டு முறை ஏகாதசித் திதி வரும். அமாவாசையை அடுத்துவரும் ஏகாதசியைச் சுக்கில பட்ச ஏகாதசி என்றும், பூரணையை அடுத்த ஏகாதசியைக் கிருட்ண பட்ச ஏகாதசி என்றும் அழைக்கின்றனர்.
# ஏகாதசி

## வானியல் விளக்கம்

சூரியப் பாதையின் தளத்தில், புவியில் இருந்து பார்க்கும்போது சூரியனுக்கும், சந்திரனுக்கும் இடையிலான கோணம் ஒரு அமாவாசையில் 0 பாகையில் தொடங்கி அடுத்த பூரணையில் 180 பாகை ஆகிறது. அடுத்த அமாவாசைக்கு இது 360 பாகை சுற்றி மீண்டும் 0 பாகை ஆகும். இது சந்திரன் பூமியைச் சுற்றுவதால் ஏற்படுகிறது. ஒரு முழுச் சுற்றுக்காலத்தில் 30 திதிகள் அடங்குவதால் ஒரு திதி 12 பாகை (360/30) அதிகரிப்புக்கான கால அளவைக் குறிக்கும். ஏகாதசித் திதி பதினோராவது திதியும் 26 ஆவது திதியும் என்பதால், சூரியனுக்கும் சந்திரனுக்கும் இடையிலான கோணம் 120 பாகையில் இருந்து 132 பாகை ஆகும் வரை உள்ள காலம் சுக்கில பட்ச ஏகாதசித் திதியும், 300 பாகையிலிருந்து 312 பாகை வரை செல்வதற்கான காலம் கிருட்ண பட்ச ஏகாதசியும் ஆகும்.
# ஏகாதசி

## ஏகாதசி தோன்றிய புராண வரலாறு

தேவர்களுக்கும், முனிவர்களுக்கும், மானிடர்களுக்கும் மிகுந்த தொல்லை அளித்து வந்தான் முரன் என்னும் அசுரன். இதனால் அவனை அழித்து தங்களை காக்குமாறு ஈசனை துதித்தனர். அவர்களை மகாவிஷ்ணுவை சரணடைய கூறினார் சிவபெருமான். அதன்படி அனைவரும் விஷ்ணுவை சரணடைந்தனர். அவர்களை காக்க எண்ணிய மகாவிஷ்ணு, அந்த அசுரனோடு போர் புரியத் தொடங்கினார். போர் 1000 ஆண்டுகள் கடுமையாக நீடித்தது. அதன் பிறகு மிகவும் களைப்படைந்தவராய் மகாவிஷ்ணு பத்ரிகாஸ்ரமத்தில் உள்ள ஒரு குகையில் படுத்து ஓய்வெடுத்தார்.  
அந்த நேரத்தை தனக்கு சாதகமாக்கி கொண்டு, 'முரன்' பகவானை கொல்லத் துணிந்த போது, அவருடைய திவ்ய சரீரத்தில் இருந்து அவருடைய சக்தி ஒரு பெண் வடிவில் வெளிப்பட்டது. இவளை அசுரன் நெருங்கிய வேளையில் அவளிடம் இருந்து வெளிப்பட்ட ஓங்காரமே, அசுரனை எரித்து சாம்பலாக்கியது.  
விழித்தெழுந்து நடந்ததைக் கண்ட நாராயணன், அந்த சக்திக்கு “ஏகாதசி” எனப் பெயரிட்டு உன்னை விரதம் இருந்து போற்றுவோருக்கு நான் சகல நன்மைகளையும் தருவேன் என வரமளித்து தன்னுள் மீண்டும் சக்தியை ஏற்றுக்கொண்டார். எனவே ஏகாதசி எனும் சக்தி விழிப்புடன் இருந்து நாராயணனின் அருளும் வரமும் பெற்ற ஏகாதசி நாளில் நாமும் கண்விழித்து விரதம் கடைபிடித்தால் அவரின் அருள் பரிபூரணமாக கிடைக்கப்பெற்று நீங்காப் புகழுடன் வாழ்வோம் என்பது ஐதீகம்.
# ஏகாதசி

## உசாத்துணைகள்

- இந்து மக்களுக்கு ஒரு கையேடு, அகில இலங்கை இந்து மாமன்றம், 2006.
- திரவியம், மு., இந்துசமயக் களஞ்சியம், திருமகள் நிலையம், 1995.
- Balachandra Rao, S., Indian Astronomy: An Introduction, University Press (India) Private Limited, 2002.
- Sharma, P. D., Hindu Astronomy, Global Vision Publishing House, 2004.
# ஏகாதசி

## காண்க

- இந்துக் காலக் கணிப்பு முறை
- பஞ்சாங்கம்
- திதி
# வூரி வங்கி

**வூரி வங்கி** (*Woori Bank*) தென்கொரியா தலைநகரை தலைமையகமாகக் கொண்டு இயங்கி வரும் தனியார் வங்கியாகும். கமர்சியல் பேங்க் ஆப் கொரியா, ஹனில் பாங்க், பீஸ் பாங்க் மற்றும் ஹான்விட் பாங்க் என பல முறை பெயர் மாற்றம் செய்யப்பட்டுள்ள இந்த வங்கி 2002-ஆம் ஆண்டு வூரி வங்கி என்று பெயரை மாற்றிக்கொண்டது. வூரி வங்கி தென் கொரியாவின் வூரி நிதி குழுமத்தின் ஒரு சகோதர நிறுவனம் ஆகும்.  
2009 மே மாதம் வூரி வங்கியின் கிளை வட கொரியாவில் உள்ள கீசாங் நகரில் தொடங்கப்பட்டது. 2009 மே மாதம் சீனாவில் யூனியன் பே டெபிட் அட்டைகளை வழங்கிய முதல் தென் கொரிய வங்கியாகி விட்டது வூரி வங்கி. இதே போன்று 2010 மார்ச் மாதம் சீனாவில் முதன் முறையாக ஷாங்காய் டூரிசம் அட்டைகளை வழங்கிய முதல் வெளிநாட்டு வங்கி என்ற புகழும் வூரி வங்கிக்கு கிடைத்தது.  
தென் கொரியாவின் பிரபல வங்கிகள் பெரும்பாலானவை விரைவில் இந்தியாவில் கிளைகளை திறக்க திட்டமிட்டுள்ளதாக 2011-ம் ஆண்டு ஏப்ரல் மாதம் கொரியா டைம்ஸ் இதழ் செய்தி வெளியிட்டிருந்தது.  
இந்தியாவில் வூரி வங்கியின் முதல் கிளை 2012 ஏப்ரல் மாதம் சென்னை நகரில் தொடங்கியது.  
சென்னையில் ஹூண்டாய் மோட்டார், லோட்டெ, சாம்சங் உட்பட 170-க்கும் மேற்பட்ட கொரிய நிறுவனங்கள் இயங்கி வரும் நிலையில் இந்த வங்கியி்ன் இந்தியாவில் உள்ள முதல் கிளையும் சென்னை நகரிலேயே திறக்க முடிவு எடுக்கப்பட்டது.  
இந்தியாவில் 35 மில்லியன் டாலர் முதலீடு செய்யப்போவதாக, சென்னை ராயப்பேட்டையில் உள்ள எக்ஸ்பிரஸ் அவென்யூவில் இயங்கி வரும் வூரி வங்கியின் தலைவர் சூன் வூ லீ அறிவித்தார்.
# நிகர ஓட்ட விகிதம்

**நிகர ஓட்ட விகிதம் ** (*Net Run Rate*) அல்லது சுருக்கமாக **நி.ஓ.வி** (*NRR*) என்பது துடுப்பாட்டத்தில் அணிகளின் செயல்திறனை அல்லது ஆட்டத்தை பகுப்பாய்வு செய்வதற்கான ஒரு புள்ளியியல் முறைமையாகும். வரையிட்ட நிறைவுப் போட்டிகளில் அணிகளை தரவரிசைப்படுத்த மிகவும் கூடுதலாகப் பயன்படுத்தப்படுகிறது.  
ஒரு தனி ஆட்டத்தில் நிகர ஒட்ட விகிதமானது ஒரு நிறைவிற்கு அவ்வணி எடுக்கும் ஓட்ட விகிதத்திலிருந்து எதிரணி ஒரு நிறைவிற்கு எடுக்கும் ஓட்ட விகிதத்தை கழித்துப் பெறுவதாகும்.
# நிகர ஓட்ட விகிதம்

## விரிவான விளக்கம்

ஓர் அணியின் ஓட்ட விகிதம் என்பது அவ்வணி எடுத்த ஓட்டங்களை அவ்வணி எதிர்கொண்ட நிறைவுகளால் வகுத்துப் பெறுவதாகும். ஓர் நிறைவிற்கு ஆறு பந்துகள் இருப்பதால் இவ்வாறு கணக்கிட ஒவ்வொரு பந்தும் 1/6 நிறைவாக எடுத்துக் கொள்ளப்படுகிறது. வழமையான துடுப்பாட்டத்தில் இது .1 நிறைவாக கொள்ளப்படுகிறது.  
ஓர் அணியானது 50 நிறைவுகளில் 250 ஓட்டங்கள் எடுத்ததாயின் அதன் ஓட்ட விகிதம் <math>\frac{250}{50} = 5</math> ஆகும். இதே ஓட்ட எண்ணிக்கையை அவ்வணி 47.5 நிறைவுகளில் எடுத்திருந்தால், அவர்களது ஓட்ட விகிதம் <math>\frac{250}{47\frac{5}{6}} \approx 5.226</math> ஆக இருக்கும்.  
நிகர ஓட்ட விகிதத்தின் கருதுகோளானது எதிரணியின் இறுதி ஓட்ட விகிதத்தை அவ்வணியின் ஓட்ட விகிதத்திலிருந்து நீக்கிப் பெறுவதை மையப்படுத்தி உள்ளது. இதில் உள்ள ஒரு சிக்கல் ஏதேனும் அணி வரையிட்ட நிறைவுகளை முழுமையாக ஆடாது அனைத்து மட்டையாடுபவர்களையும் இழக்கும்போது அவர்கள் எதிர்கொண்ட பந்துகளைக் கொண்டு வகுக்காமல் முழுமையான நிறைவுகளால் வகுக்கப் படுகிறது. அதாவது ஒருநாள் பன்னாட்டு துடுப்பாட்டத்தில் 50 பநிறைவுகளாலும் இருபது20 போட்டிகளில் 20 நிறைவுகளாலும் வகுக்கப்படுகிறது.  
வழமையாக, ஓரு பருவத்தில் அணிகள் பெற்ற ஓட்டங்களும் நிறைவுகளும் கீழ்கண்டவாறு தொகுக்கப்பட்டு போட்டி பட்டியலில் அணிகள் ஒப்பிடப்படுகின்றன.  
<math>\mbox{net run rate }=\frac{\mbox{total runs scored}}{\mbox{total overs faced}}-\frac{\mbox{total runs conceded }}{\mbox{total overs bowled}} </math>
# பாண்டரங்கம்

**பாண்டரங்கம்** என்பது சிவபெருமான் வேடம் பூண்டு ஆடப்படும் ஆட்டங்களில் ஒன்று.  
சிவபெருமான் மூவெயில் முறுக்கியவன் எனபது ஒரு கதை.  
மூன்று கோட்டைகளை அவன் தன் நெற்றிக் கண்ணால் எரித்தானாம். அதனை எரித்த சாம்பலைத் தன் மேனியெல்லாம் பூசிக்கொண்டு சுடுகாட்டில் தாண்டவம் ஆடினானாம். பாண்டு என்பது வெள்ளை நிறம்.  
வெள்ளைநிறச் சாம்பல் காட்டை அரங்க மேடையாகக் கொண்டு ஆடும் ஆட்டம் 'பாண்டரங்கம்'  
சிவபெருமானுக்கு எட்டுக் கைகளாம். ஒரு கையால் துடி முழக்குவானாம். இரண்டு கைகளால் தோளில் தொங்கும் முழவை முழக்குவானாம். இப்படிப் பல இசைக்கருவிகளை முழக்கிக்கொண்டு, பல வகையான உருவங்களைக் காட்டி அவன் பாண்டரங்க நடனம் ஆடுவானாம்.
# மாறிலி (கணினியியல்)

**மாறிலிகள் (Constants)** ஒரு பொருளின் தரவுகளை அல்லது நிலைகளை கணினியின் நினைவகத்தில் ஒரு குறிப்பிட்டமுறையில் சேமித்து வைக்கும் மதிப்புருக்கள் (Literals) ஆகும். இவற்றில் சேமிக்கப்படும் தரவுகளை பின்னர் மாற்ற இயலாது. மாற்றக் கூடாத தரவுகளை மாறிலிகளாக சேமிக்கலாம்.  
எடுத்துக்காட்டு:
const i=0;  
i என்பதன் மதிப்பு எப்போதுமே சுழியமாகத் தான் இருக்கும்.
# தொடர் (கணினியியல்)

**தொடர் (continue)**, என்பது நிரலாக்க மொழிகளில் பயன்படுத்தப்படும் சொல் ஆகும். இச்சொல்லை நிரலின் சுற்றில் (loop) பயன்படுத்தினால், தொடரவிருக்கும் பிற தொடர்களை தவிர்த்துவிட்டு அதே சுற்றை அடுத்த மதிப்பிலிருந்து தொடங்கும். பெரும்பான்மையான இடங்களில் இச்சொல்லை இடாவிடில் கிடைக்கும் விளைவே இடும்போதும் கிடைக்கும். இச்சொல்லை ஏதாவதொரு சுற்றினுள்ளே மட்டும்தான் பயன்படுத்த முடியும்.
# கபாலம்

**கபாலம்** என்பது சிவபெருமான் வேடம் பூண்டு ஆடப்படும் ஆட்டங்களில் ஒன்று.  
கபாலம் என்பது மண்டை ஓடு. புலித்தோலை இடையில் கட்டிக்கொண்டு, தலையில் சூடிய கொன்றைமலர் தோளில் அசைந்தாட கையில் மண்டை ஓட்டை ஏந்திக்கொண்டு சிவபெருமான் (வீடுதோறும் பிச்சை எடுத்து) ஆடினாராம். இப்படிப்பட்ட ஆட்டத்தை அரங்கில் ஆடிக் காட்டுவது ‘கபாலம்’ என்னும் ஆட்டமாகும்.